• •

 • •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo**SE-VO2-2023/004532-039 | **Vybavuje/linka**Ing. Miroslav Baxant/44575  | **Miesto/dátum** Bratislava 21.11.2023 |

Vec:

**Výzbrojný materiál - časť 3 Ostreľovacia puška s príslušenstvom - oznámenie o výsledku vybavenia žiadosti o nápravu**

Dňa 20.11.2023 bola na Ministerstvo vnútra Slovenskej republiky ako verejnému obstarávateľovi (ďalej len „verejný obstarávateľ“) doručená žiadosť o nápravu podľa § 164 ods.1 písm. b) zákona č. 343/2015 Z. z. o verejnom obstarávaní a o zmene a  doplnení niektorých zákonov v  znení neskorších predpisov (ďalej len „zákon“) proti podmienkam uvedeným v súťažných podkladoch vo verejnej súťaži na predmet zákazky „**Výzbrojný materiál – časť 3 Ostreľovacia puška s príslušenstvom“**, ktorej oznámenie o vyhlásení verejného obstarávania bolo uverejnené v Úradnom vestníku EÚ pod zn. pod zn. 2023/S 183-571393 zo dňa 22.09.2023 a vo Vestníku verejného obstarávania č.186/2023 zo dňa 25.09.2023 pod zn.31783-MST.

 Verejný obstarávateľ po preskúmaní rozhodujúcich skutočností a  dôkazov uvedených v žiadosti o nápravu oznamil žiadateľovi, že jeho žiadosť o nápravu bola podľa § 165 ods. 3 písm. a) zákona **vybavená.**

 Žiadateľ vo svojej žiadosti uviedol:

Opis rozhodujúcich skutočností

V zmysle §164 ods. 1 písm. b) ZVO podávame žiadosť o nápravu proti podmienkam uvedeným v iných dokumentoch potrebných na vypracovanie ponuky poskytnutých vereným obstarávateľom.

V dokumente **5.1.3. Príloha č.1\_Opis PZ - Ostreľovacia puška s príslušenstvom - časť 3** poskytnutým verejným obstarávateľom ako súčasť dokumentácie vyhlásenia verejného obstarávania v časti textu **3.3** sú pre Ostreľovacia puška s príslušenstvom stanovené nasledovné parametre:

**3.3. Taktická dvojnožka** (Bipod) k ostreľovacej puške **5 ks**

1. upínanie na adaptér na 6 hodine
2. odolná konštrukcia pre ráž .338LM
3. nastaviteľná výška v rozsahu 210-300 mm v minimálne v piatich skokoch (polohách)
4. minimálna šírka 300 mm, maximálna šírka 400 mm
5. nastavenie uhla nožičiek voči základni zbrane: 0°dopredu od strelca, 45° dopredu od strelca, 90°, 45° dozadu ku strelcovi a 0° dozadu ku strelcovi
6. s možnosťou stranového nakláňania kvôli nerovnému terénu
7. montáž, demontáž a obsluha bez potreby akýchkoľvek nástrojov
8. váha do 600 g

V prípade kalibru .338 LM je potrebné brať ohľad na bezpečnosť strelca pri využívaní zbrane, najmä na stabilitu zariadenia pri samotnej streľbe. Nami ponúkaný tovar poskytuje tento parameter, avšak pri tomto kalibri je potrebná taktiež zvýšená tuhosť zariadenia, čo si vyžaduje aj využitie väčšieho množstva materiálu.

Preto si dovoľujeme navrhnúť zmenu technickej špecifikácie v tomto bode na maximálnu požadovanú váhu zariadenia do 725g.

**Návrh žiadateľa na vybavenie žiadosti o nápravu**

Na základe vyššie uvedeného navrhujeme nasledovné znenie časti textu **3.3. Taktická dvojnožka** (Bipod) k ostreľovacej puške:

**3.3. Taktická dvojnožka** (Bipod) k ostreľovacej puške **5 ks**

1. upínanie na adaptér na 6 hodine

- odolná konštrukcia pre ráž .338LM

- nastaviteľná výška v rozsahu 210-300 mm v minimálne v piatich skokoch (polohách)

- minimálna šírka 300 mm, maximálna šírka 400 mm

- nastavenie uhla nožičiek voči základni zbrane: 0°dopredu od strelca, 45° dopredu od strelca, 90°, 45° dozadu ku strelcovi a 0° dozadu ku strelcovi

- s možnosťou stranového nakláňania kvôli nerovnému terénu

- montáž, demontáž a obsluha bez potreby akýchkoľvek nástrojov

- **váha do 725 g**

**Vyjadrenie verejného obstarávateľa k žiadosti o nápravu:**

Verejný obstarávateľ vyhovuje žiadateľovi podľa § 165 ods. 3 písm. a) zákona.

**Odôvodnenie, spôsob vybavenia a lehota na vykonanie nápravy**

Verejný obstarávateľ upravuje parameter:

|  |  |  |
| --- | --- | --- |
| - **váha do 725 g**  |  |  |

Uvedenú zmenu verejný obstarávateľ uverejňuje v systéme Josephine.

S úctou

 Mgr. Ľubomír Kubička

 riaditeľ odboru verejného obstarávania